Nr. C 338/8 De Europæiske Fællesskabers Tidende 15. 12. 83 
Forslag til Rådets forordning (EØF) om ændring af forordning (EØF) nr. 337/79 om den 
fælles markedsordning for vin 
KOM(83) 639 endelig udg. 
(Forelagt Rådet af Kommissionen den 30. november 1983) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamen­
tet, og 
ud fra følgende betragtninger: 
Selv om Rådet nyligt har foretaget væsentlige ændrin­
ger i bestemmelserne på vinområdet, er en yderligere 
tilpasning af disse bestemmelser påkrævet i forbin­
delse med rationaliseringen af den fælles landbrugs­
politik; 
støtteordningen for kortfristet privat oplagring af 
bordvin og most, der skabtes med henblik på at stabi­
lisere markedet i en periode, hvor der stort set var 
ligevægt mellem udbud og efterspørgsel, har stort set 
ingen virkninger i en situation som den, der har præ­
get vinsektoren siden 1979, hvor der til stadighed har 
været overskydende disponible mængder; eftersom 
denne foranstaltnings effektivitet ikke længere kan 
begrunde den ikke ubetydelige belastning af budget­
tet, som den medfører, bør den ophæves; 
bestemmelserne vedrørende det naturlige minimums-
alkoholindhold og vedrørende tilsætning til vine på­
virker produktionsligevægten mellem de forskellige 
vindyrkningsområder og størrelsen af den samlede 
produktionskapacitet for Fællesskabets vinbrug; den 
nugældende ordning, hvorefter tilsætning af saccha­
rose tillades i visse regioner i Fællesskabet, medens 
der samtidig ydes støtte til anvendelsen af koncen­
treret most og rektificeret koncentreret most for der­
ved at sikre lige betingelser for producenterne, inde­
bærer en fare for, at disse tilskyndes til systematisk at 
foretage tilsætning, og medvirker således til kunstigt 
at forøge vinkapaciteten og til at forværre overskuds-
problemet; tilskyndelsen til at forøge udbyttet bør 
derfor fjernes, samtidig med at der opretholdes lige 
betingelser for producenterne; for at gøre dette mu­
ligt er det nødvendigt på mellemlang sigt at forbyde 
tilsætning af saccharose og at bringe støtteordningen 
. for tilsætning af most til ophør, samt i nær fremtid at 
forhøje det naturlige minimumsalkoholindhold i de 
forskellige vinavlszoner og at indføje begrænsninger 
og ændringer, der er baseret på de objektive behov 
for tilsætning, i ovennævnte støtteordning; det bør 
endvidere fastsættes, at dette samlede problem inden den nye ordning iværksættes skal gøres til genstand 
for en ny undersøgelse på grundlag af en rapport fra 
Kommissionen; 
de rigelige disponible mængder og nødvendigheden af 
yderligere at forbedre kvaliteten af de vine, der tilby­
des på markedet, bevirker, at det maksimale alkohol­
indhold i de produkter, der ifølge den i artikel 39 i 
Rådets forordning (EØF) nr. 337/79 ('), senest 
ændret ved forordning (EØF) nr. 1595/83 (2), om­
handlede forpligtelse leveres til destillation, bør 
forhøjes; 
der er fare for, at anvendelsen af bestemmelserne ved­
rørende udløsningen af den obligatoriske destillation 
og fastsættelsen af, hvor store mængder vin der skal 
destilleres, kan volde vanskeligheder, som kan være 
en hindring for en fuldstændig afskaffelse af produk­
tionsårets overskud; med henblik på at løse disse van­
skeligheder bør der fastsættes kriterier for fastsættel­
sen af, hvor store mængder vin der skal være omfattet 
af nævnte destillation; der bør ved samme lejlighed i 
artikel 15 og artikel 41 i nævnte forordning indføjes 
visse tekniske tilpasninger, som giver mulighed for en 
bedre forvaltning af foranstaltningerne — 
UDSTEDT FØLGENDE FORORDNING: 
Artikel 1 
I forordning (EØF) nr. 337/79 foretages følgende 
ændringer: 
1. Artikel 7 affattes således: 
»Artikel 7 
1. Der indføres en støtteordning for privat op­
lagring af 
— bordvin, 
— druemost, koncentreret druemost og rektifice­
ret koncentreret druemost. 
2. Det er en forudsætning for ydelse af de i 
stk. 1 omhandlede former for støtte, at der i tids­
rummet fra den 16. december til den påfølgende 
15. februar efter nærmere fastsatte bestemmelser 
indgås en langfristet oplagringskontrakt med in-
terventionsorganerne. 
3. Langfristede oplagringskontrakter for bord­
vine indgås for en periode på ni måneder. 
0) EØF nr. L 54 af 5. 3. 1979, s. 1. 
(2) EØF nr. L 163 af 22. 6. 1983, s. 48. 
15.12.83 De Europæiske Fællesskabers Tidende Nr. C 338/9 
Langfristede kontrakter for druemost, koncen­
treret druemost og rektificeret koncentreret drue­
most indgås for en periode, der udløber førstføl-
gende 15. september efter indgåelsen. 
4. Der kan indgås langfristede oplagringskon-
trakter, såfremt det for et produktionsår fremgår 
af prognosen, at de disponible mængder bordvin 
ved vinproduktionsårets begyndelse overstiger det 
normale behov for et produktionsår med mere 
end fire måneders forbrug. 
Det kan bestemmes, at 
a) langfristede oplagringskontrakter for bordvin 
kun kan indgås for nærmere fastsatte typer 
bordvin; 
b) druemost, der er omfattet af en langfristet op-
lagringskontrakt, helt eller delvis kan forarbej­
des til koncentreret druemost eller til rektifice­
ret koncentreret druemost i kontraktens gyl­
dighedsperiode; 
c) der ikke kan indgås langfristede oplagrings-
kontrakter for druemost og koncentreret 
druemost bestemt til fremstilling af druesaft. 
5. Adgang til at indgå langfristede oplagrings-
kontrakter gives efter fremgangsmåden i artikel 
67. 
Efter samme fremgangsmåde 
a) ophæves adgangen til at indgå langfristede op­
lagringskontrakter, selv inden den 15. februar, 
såfremt udviklingen i markedssituationen og 
navnlig den hyppighed, hvormed kontrakterne 
indgås, berettiger hertil, 
b) fastsættes de øvrige gennemførelsesbestemmel­
ser til denne artikel.« 
2. Artikel 8 ophæves. 
3. I artikel 9, stk. 4, ophæves andet afsnit. 
4. Artikel 10 affattes således: 
»Artikel 10 
1. Hvis der på grund af det forventede omfang 
af producenternes lagre ved produktionsårets 
slutning og på grund af udsigterne for den næste 
høst er fare for, at der vil opstå vanskeligheder 
med hensyn til oplagringen af den nye høst, kan 
der træffes afgørelse om at yde støtte til omlag­
ring af bordvine, som omfattes af langfristede op­
lagringskontrakter. 2. Gennemførelsesbestemmelserne til stk. 1, og 
især den periode, hvor de finder anvendelse, støt­
tebeløbet samt omlagringsbetingelserne fastsættes 
efter fremgangsmåden i artikel 67.« 
5. Artikel 14 affattes således: 
»Artikel 14 
1. Der indføres en støtteordning for 
— koncentreret druemost, —rektificeret koncen­
treret druemost, 
der er produceret i Fællesskabet, når de anvendes 
med henblik på at forhøje alkoholindholdet, som 
omhandlet i artikel 32 i denne forordning og i 
artikel 8, stk. 2, i forordning (EØF) nr. 338/79. 
2. Med henblik på at undgå forstyrrelser af 
produktionskapaciteten, kan støtten forbeholdes 
— producenter, der kan godtgøre, at hektarud­
byttet for de anvendte druer eller den an­
vendte druemost ikke overstiger en værdi, 
som alt efter behov fastsættes differencieret 
for de forskellige vinavlszoner, 
— produkter, som omhandlet i stk. 1, der anven­
des til en maksimal forhøjelse af alkoholind­
holdet, der alt efter behov og på grundlag af 
egenskaberne for de produkter, der skal frem­
stilles, fastsættes differentieret for de enkelte 
vinavlszoner. 
3. Støttebeløbet fastsættes i ECU pr. % vol og 
pr. hl koncentreret druemost eller rektificeret 
koncentreret druemost under hensyn til forskellen 
mellem omkostningerne ved tilsætning af oven­
nævnte produkter og omkostningerne ved tilsæt­
ning af saccharose. 
Med henblik på at undgå markedsforstyrrelser og 
fordrejninger af samhandelsmønsteret kan det i 
første afsnit nævnte beløb differentieres efter de 
vinavlszoner, hvorfra druerne, der anvendes til 
fremstilling af de i stk. 1 nævnte produkter, kom­
mer. 
4. Efter fremgangsmåden i artikel 67 
— fastsættes støtten hvert år inden den 31. au­
gust, 
— fastsættes betingelserne for ydelse af støtte, de 
i stk. 2 og 3 omhandlede begrænsninger to 
differentieringer, samt de øvrige gennemførel­
sesbestemmelser til denne artikel. 
5. Den i stk. 1 omhandlede ordning finder an­
vendelse indtil produktionsåret 1988/89. 
Nr. C 338/10 De Europæiske Fællesskabers Tidende 15.12. 83 
6. I artikel 15 
a) affattes stk. 6 således: 
»6. Hvis markedssituationen for bordvin 
kræver det, kan de i denne artikel omhandlede 
foranstaltninger forbeholdes 
— bestemte bordvine på grundlag af type, 
— en eller flere vinavlszoner eller dele af 
vinavlszoner;« 
b) affattes stk. 8 således: 
»8. Rådet fastsætter med kvalificeret flertal 
på forslag af Kommissionen de almindelige 
regler for den i denne artikel nævnte destilla­
tion, herunder 
— betingelserne for gennemførelsen af destil­
lation, 
— kriterierne for fastsættelsen af støttebeløb, 
således at de fremstillede produkter kan 
afsættes.« 
7. I artikel 32 
a) affattes stk. 1, andet afsnit, således: 
»Det naturlige alkoholindhold kan alene for­
højes i de i første afsnit omhandlede produk­
ter, når disses naturlige minimumsalkoholind-
hold ikke er mindre end 
— 6 % vol i vinavlszone A, med undtagelse af 
den del af zonen, der består af de bestemte 
regioner Mosel-Saar-Ruwer, Ahr, Mittel-
rhein og Moselle (Luxembourg), for hvil­
ken dette alkoholindhold er fastsat til 
5,5% vol, 
— 7 % vol i vinavlszone B, 
— 8 % vol i vinavlszone C I a), 
— 8,5 % vol i vinavlszone C I b), 
— 9 % vol i vinavlszone C II, 
— 9,5 % vol i vinavlszone C III a) og 
C III b);« 
b) indsættes som stk. 5: 
»5. Inden den 1. januar [1987] forelægger 
Kommissionen Rådet en rapport med progno­
ser om 
a) hvilke vinproduktionsbetingelser et ophør 
af den i artikel 14 omhandlede støtteord­
ning og et forbud mod den i artikel 33, stk. 
3, omhandlede forarbejdning vil medføre 
fra produktionsåret 1989/90, og 
b) hvilke konsekvenser der må drages heraf, 
for så vidt angår alkoholindholdet i vinsek­torens produkter og bestemmelserne vedrø­
rende forhøjelse af det naturlige alkohol­
indhold. 
Den i første afsnit omhandlede rapport ledsa­
ges i fornødent omfang af passende forslag.« 
8. I artikel 33 affattes stk. 3 således: 
»3. Den i stk. 1, litra a) og b), nævnte tilsæt­
ning af saccharose må kun foretages 
— ved tørsukring, 
— i de vindyrkningsområder, hvori den i over­
ensstemmelse med de pr. 8. maj 1970 gæl­
dende regler traditionelt eller undtagelsesvis 
foretages, 
— indtil den 15. marts 1989.« 
9. Artikel39, stk. 2, affattes således: 
»2. Fysiske eller juridiske personer eller sam­
menslutninger af sådanne, bortset fra de i stk. 4 
omhandlede personer og sammenslutninger, der 
fremstiller vin, skal levere samtlige biprodukter 
fra denne vinfremstilling og i givet fald vin fra 
egen produktion til destillation. 
Alkoholindholdet i produkter, der leveres til des­
tillation, skal mindst være lig med en nærmere 
bestemt procentdel af de volumendele alkohol, 
som findes i den producerede vin. Fastsættelse af 
disse volumendele foretages på grundlag- af et 
fast, naturligt minimumsalkoholindhold udtrykt i 
volumen, der fastlægges for hvert vinproduk­
tionsår i hver vinavlszone. 
Den i andet afsnit omhandlede procentdel må 
ikke overstige 
— 10 %, når vinen er fremstillet direkte af friske 
druer, 
— 5 %, når vinen er fremstillet af frisk drue­
most, druemost i gæring, eller ung, ikke fær­
diggæret vin. 
Bestemmelserne i dette stykke kan fraviges for 
visse producentgrupper, hvorom der skal træffes 
nærmere bestemmelser, for visse produktionsom­
råder samt for vin, der destilleres i henhold til ar­
tikel 40.« 
10. I artikel 41 
a) affattes stk. 1, andet afsnit, således: 
»Der træffes dog kun afgørelse om obligato­
risk destillation, såfremt dette ikke medfører 
en urimelig administrativ belastning i forhold 
til den mængde vin, der i henhold til stk. 2 
skal destilleres.« 
15. 12. 83 De Europæiske Fællesskabers Tidende Nr. C 338/11 
b) affattes stk. 2 således: 
»2. Den samlede mængde, der skal destille­
res, skal være af en sådan størrelse, at de for­
ventede lagre ved udgangen af produktions­
året kommer til at ligge på et niveau, der sva­
rer til fem måneders normalt forbrug i det på­
gældende produktionsår;« 
c) affattes stk. 3, andet afsnit, andet led, således: 
»— afpasses, for at bremse stigningen i fælles­
skabsproduktionen, efter den enkelte pro­
ducents udbytte pr. ha i forhold til det 
normale udbytte for Fællesskabets forskel­
lige vinavlszoner eller dele heraf på bag­
grund af de oplysninger, som de enkelte 
medlemsstater afgiver, og under hensyn 
til bordvinstypen.« Artikel 2 
Kortfristede oplagringskontrakter, som er under op­
fyldelse på tidspunktet for denne forordnings ikraft­
træden, udløber på det tidspunkt, der blev fastsat ved 
deres indgåelse. 
Artikel 3 
Denne forordning træder i kraft den 1. september 
1984. 
Denne forordning er bindende i alle enkeltheder og 
gælder umiddelbart i hver medlemsstat.